Foto: FAH

RAZGOVORE s predsjednicom odradio je i SDSS-ov Milorad Pupovac, koji ju je izvijestio da pregovori s manjinama idu dobro i da bi uskoro dogovor s HDZ-om mogao biti postignut. Iako tvrdi da s HDZ-om još nisu razgovarali o participaciji u izvršnoj vlasti, Pupovac je jasno dao do znanja što očekuju, čak i u javnim poduzećima.



"Ako imate nacionalne partnere na području Hrvatske od Kopačkog rita pa do Krka, je li prirodno da nemate predstavnika nacionalnih manjina koji sudjeluju u radu tih javnih poduzeća na tim javnim područjima, na kojima su nacionalne manjine izrazito zastupljene. Je li prirodno da u HEP-u nema predstavnika srpske zajednice, ili u Hrvatskim šumama, iako znamo da na tim područjima leže glavni rezervoari hrvatskog šumskog fonda", rekao je Pupovac.

